Spring Day (kanta)

Ang "**Spring Day**" (Koreano: 봄날; RR: *Bomnal*) ( *Araw ng Tagsibol*) ay isang kanta na ni-record ng Timog Koreanong boy band na BTS para sa kanilang 2017 album na *You Never Walk Alone*, isang repackage ng kanilang pangalawang wikang Koreanong studio album, *Wings* (2016). Ang kanta ay isinulat ni "Hitman" Bang, RM, Suga, Adora, Arlissa Ruppert, Peter Ibsen, at ang producer nitong si Pdogg. Ito ay inilabas para sa digital download at streaming noong 13 Pebrero 2017, bilang lead single ng album ng Big Hit Entertainment. Ang isang remix ng kanta ay inilabas nang libre sa pamamagitan ng SoundCloud noong 4 Hunyo 2018. Isang Hapones na bersiyon ng kanta ang inilabas noong 10 Mayo 2017, sa pamamagitan ng Universal Music Japan, bilang B-side ng solong album na kasama ang mga track na "Blood Sweat & Tears" at "Not Today", na parehong nasa Hapones. Ang kanta ay isang alternatibong hip hop at pop rock power ballad, na umaasa sa instrumentalisasyong rock. Ang mga liriko ay umiikot sa mga tema ng pagkawala, pananabik, kalungkutan, at pagpapatuloy.

Nakatanggap ang kanta ng unibersal na kritikal na pagpupuri mula sa kritiko ng musika, na pinuri ang produksiyon nito, mga sentimental na liriko, at paghatid ng BTS ng boses. Nakatanggap ang "Spring Day" ng ilang parangal, kabilang ang Kanta ng Taon sa Gawad Musikang Melon 2017, at lumabas sa listahan ng *Billboard* bilang isa sa pinakamahuhusay na kantang K-pop sa dekada. Pinangalanan ito ng *Rolling Stone* na isa sa mga pinakadakilang kantang boy band sa buong kasaysayan. Sa komersiyal, ang kanta ay isang tagumpay sa Tiog Korea na nag-debut sa numero uno sa Talaang Digital ng Gaon, at mula noon ay nakapagbenta na ito ng mahigit 2.5 milyong kopya sa bansa. Umakyat din ang kanta sa bilang 15 sa US *Billboard* Bubbling Under Hot 100.

Ang music video para sa kanta ay idinirekta ni YongSeok Choi at pinalabas noong 12 Pebrero 2017. May inspirasyon ng nobela ni Ursula K. Le Guin na "The Ones Who Walk Away from Omelas " (1973) at ng pelikula ni Bong Joon-ho na *Snowpiercer* (2013), tinuklas ng video ang mga konsepto ng kamatayan, kabilang buhay, at pagsasara. Ang biswal nito ay pinuri ng mga kritiko para sa mabigat na simbolismo nito at ginawaran ng Best Music Video sa Gawan Mnet Musikang Asyano 2017. Ang BTS ay nagpakilala ng "Spring Day" sa pamamagitan ng telebisyon sa mga live na palabas sa iba't ibang programang pangmusika sa Timog Korea, kabilang ang *M! Countdown*, *Music Bank*, at *Inkigayo*. Ang kanta ay kasama rin sa set list ng ikalawang pandaigdigang konsiyertong tour ng banda, The Wings Tour (2017).

## Mga kredito at tauhan 
### Bersiyong Koreano / Hapones
Ang mga kredito ay kinuha mula sa liner notes ng CD ng *You Never Walk Alone* at *Chi, Ase, Namida*.

* BTS mga pangunahing boses
* "Hitman" Bang pagsusulat ng kanta
* RM pagsusulat ng kanta
* Suga pagsusulat ng kanta
* Adora pagsusulat ng kanta 
* Arlissa Ruppert pagsusulat ng kanta, koro
* Peter Ibsen pagsusulat ng kanta, inhinyero ng boses
* Pdogg pagsusulat ng kanta, produksiyon, synthesizer, keyboard, pag-aayos ng boses, pag-aayos ng rap, inhinyero ng rap
* KM-MARKIT pagsusulat ng kanta (bersiyong Hapones)
* Jungkook koro
* Jeong Jaepil gitara
* Lee Jooyeong bass
* Jeong Wooyeong inhinyero sa record 
* James F. Reynolds inhinyero sa mixing

### Brit Rock Remix
Credits are adapted from SoundCloud.
* BTS mga pangunahing boses
* "Hitman" Bang produksiyon, pagsusulat ng kanta
* RM pagsusulat ng kanta
* Suga pagsusulat ng kanta
* Adora pagsusulat ng kanta 
* Arlissa Ruppert pagsusulat ng kanta
* Peter Ibsen pagsusulat ng kanta, inhinyero ng boses
* Hiss Noise dagdag na pagprograma sa ritmo
* DOCSKIM pagsasaayos ng banda
* KHAN pagsasaayos ng banda
* Yang Ga inhinyero ng mix

## Mga sanggunian 
 

## Mga panlabas na link 
* 

Kategorya:Short description matches Wikidata
Kategorya:Articles with hAudio microformats
Kategorya:Mga awitin noong 2017
Kategorya:Mga pinagmulan sa wikang Hapones ng CS1 (ja)
Kategorya:Gumagamit ang CS1 ng sulat sa wikang Hapones (ja)